İbrahim İlyaslı

**İbrahim İlyaslı** (tam adı:*Hacıyev İbrahim Musa oğlu*; ) — tanınmış şair, Prezident təqaüdçüsü (1999), Azərbaycan Yazıçılar Birliyinin (1998) üzvü, Türk Edebiyyatı Vakfının Fəxri üzvü (2018), RF Çuvaşıstan Yazıçılar İttifaqının üzvü (2023)

## Həyatı
İbrahim İlyaslı 1963-cü il mart ayının 10-da Qazax rayonunun Aslanbəyli kəndində anadan olub. 1990-ci ildə Azərbaycan Politexnik İnstitutunu mühəndis-mexanik ixtisası üzrə bitirib. 1980-ci ildən Sumqayıt şəhərində yaşayır.

Ədəbi yaradıcılığa orta məktəb illərindən başlayıb. "Bu bahar oldu" adlı ilk mətbu şeiri Azərbaycan Politexnik İnstitutunun çoxtirajlı "Politexnik" qəzetində dərc olunub. 1988-ci ildə Sumqayıtın gənc ədəbi qüvvələrini yaratdığı "Dəniz" Ədəbi Birliyinə sədr secilib və o vaxtdan taleyini bu şəhərin ədəbi mühiti ilə bağlayıb. 1990-cı ldə Əli Kərim adına Sumqayıt şəhər Poeziya klubuna direktor təyin edilib. 1998-ci ildən Azərbaycan Yazıçılar Birliyinin üzvüdür. "Hamı bir körpüdən keçir" adlı ilk şeirlər kitabı 1998-ci ildə "Ağrıdağ" nəşriyyatında çap olunub. "Mən bir söz bilirəm" adlı ikinci şeirlər kitabı 2004-cü ildə "Adiloğlu" nəşriyyatında, "Yuxuma söykənmiş adam" adlı üçüncü şeirlər kitabı 2011-ci ildə "Avrasiya Press" nəşriyyatında, "Şair olmaq zülümdü" adlı dördüncü şeirlər kitabı isə 2018-ci ildə "Qələm Nəşrlər Evi"ndə nəşr edilib. 2020-ci ildə tərcümələrdən ibarət "Qırmızı almadan Qızıl almaya" kitabı "Vektor" Beynəlxalq Nəşrlər Evi tərəfindən çap edilib.

Azərbaycan Respublikasının istedadlı gənc yazıçılarına fərdi təqaüdlər verilməsi haqqında Azərbaycan Respublikası Prezidentinin 6 dekabr 1999-cu il tarixli sərəncamı ilə Prezident təqaüdünə layiq görülüb.

2008-ci ildə Mahmud Kaşqari adına Beynəlxalq Fondun "Bilgələr Gənəsi"nin qərarı ilə türk uduq Süb-Yeri və Türk budunu yolunda əvəzsiz çalışmalarına görə Fondun və Türk Törə Ocağının təsis etdiyi "San Yarlığı" ödülünə layiq görülüb. 2018-ci ildə isə ümumtürk mədəniyyəti qarşısında göstərdiyi xidmətlərə görə "Mahmud Kaşqari Medalı" ilə təltif edilib.

2019-cu ildə "Şair olmaq zülümdü" adlı şeirlər kitabı Azərbaycan Respublikası Mədəniyyət Nazirliyinin təsis etdiyi "Qızıl Kəlmə" mükafatına layiq görülüb.

2019-cu ildə "Vektor" Beynəlxalq Elmlər Akademiyasının təsis etdiyi "Şahmar Əkbərzadə mükafatı"nın laureatı olub.

Azərbaycan Respublikası Prezidentinin 20 noyabr 2019-cu il tarixli Sərəncamı ilə "TƏRƏQQİ" medalı ilə təltif edilib.

Şeirləri Türkiyədə, Rusiyada, Özbəkistanda(2016) və Qazaxstanda(2018) nəşr olunmuş "Çağdaş Azərbaycan poeziyası" antologiyalarına daxil edilib.

2000-ci ildən eyni zamanda tərcüməçilik fəaliyyəti ilə məşğuldur. Türkiyə türkcəsindən bir çox kitabları Azərbaycan türkcəsinə uyğulayıb. Rus, fransız, qazax, qırğız, özbək şair və nasirlərinin əsərlərini Azərbaycan dilinə tərcümə edib.

Hal-hazırda Əli Kərim adına Sumqayıt şəhər Poeziya Evinin direktoru vəzifəsində çalışır.

Azərbaycan Yazıçılar Birliyinin 2022-ci ildə keçirilmiş XIII qurultayında AYB "Poeziya Seksiyası"nın rəhbəri vəzifəsinə təyin edilib.

2025-ci ildə İbrahim İlyaslı haqqında "Könül dəftərim" sənədli filmi çəkilmişdir.

## Kitabları
*"Hamı bir körpüdən keçir", 1998-ci il. "Ağrıdağ" nəşriyyatı
*"Mən bir söz bilirəm", 2004-cü il. "Adiloğlu" nəşriyyatı
*"Yuxuma söykənmiş adam", Bakı, "Avrasiya Press", 2011., 64 səh. Tiraj 1000. ISBN 978-9952-442-35-9
* "Şair olmaq zülümdü"., Bakı., "QƏLƏM" Nəşrlər Evi, 2018., 192 səh. Tiraj 1000 ISBN 978-9952-465-90-7
*"Qırmızı almadan Qızıl Almaya"(Tərcümələr)., "VEKTOR" Beynəlxalq Nəşrlər Evi., 2020,, 316 səh. Tiraj 500.

## Tərcümə etdiyi və tərcümə olunmasında iştirak etdiyi kitablar
* "Avrasiyanın ürəyində" — Nursultan Nazarbayev . Bakı , "Ecoprint&advertising company", 2014.
* " Hekayələr" — Çingiz Aytmatov , Bakı "Altun kitab " nəşrlər evi 2014. ISBN 978-9952-24-205-8
* "Məhəmməd peyğəmbərin (s.ə.s) xristianlara 6 vədi " — Con Endryu Morrou (İlyas Abdəl) Bakı, "Qələm " nəşrlər evi ,2017
*"Qazax xanlığı — mənbəyi, ənənəsi və irsi", Bakı "Şərq Qərb Nəşriyyat Evi" 2015. ISBN 9789952505948
*ABAY. "Şeirlər, Poemalar, Qara sözlər",. Bakı, "CBS-PP", 2020. səh.448. Tiraj 500. ISBN 978-9952-414-17-2
*Jorj Sand., "Nənəmin nağılları — Piktordu qalası"(Sinifdənxaric oxu) I kitab., "Çaşıoğlu" nəşriyyatı., Bakı — 2020., ISBN 978-9952-27-537-7
*Jorj Sand., "Nənəmin nağılları — Şahzadə qurbağa"(Sinifdənxaric oxu) II kitab., "Çaşıoğlu" nəşriyyatı., Bakı — 2020., ISBN 978-9952-27-538-4

## Türkiyə türkcəsindən çevirdiyi kitablar
* "Kurtlar vadisi" — Zülfi Canpolad , Bakı "Qələm " nəşrlər evi 2013. 
* "Tarixi dəyişdirən məxvi servislər" — Əli Çimən , Bakı, "Qələm " nəşrlər evi .ISBN 978-9952-468-32-8
* "Problemi necə həll etməli" — Aylin Atmaca , Bakı ,"Altun kitab " nəşrlər evi , ISBN 978–9952-24–273–7
* "Sən Eşqsən" (şeirlər) — Sərvət Gürcan, Bakı, "Ecoprint", 2018. ISBN 978 9952 29 089 6
* "Bil, oğlum…" (şeirlər) — Serhat Kabaklı, Bakı, "Mütərcim", 2018 ISBN 978-9952-28-374-7

## Odaptasiya etdiyi (məktəblilər üçün işlədiyi) kitablar
* "Görünməz adam" Herbert Uels. Bakı ,"Altun kitab " nəşrlər evi.
* "İtmiş dünya" Artur Konan Doyl. Bakı ,"Altun kitab " nəşrlər evi. ISBN 978-9952-24-322-2
* "Paris Notrdam Kilsəsi" Viktor Hüqo. Bakı ,"Altun kitab " nəşrlər evi.
* "Uzuncorab Peppi" Astrid Lindqren. Bakı ,"Altun kitab " nəşrlər evi. ISBN 978–9952-24–231–7
* "Çingiz Xan" Vasili Yan, Bakı , "Qələm" nəşrlər evi , ISBN 978-9952-468-01-4
* "Şah Abbas" Elçin Hüseynbəyli. "Qələm" nəşrlər evi , ISBN 978-9952-468-01-4
* "Tom Soyerin Macəraları" ,Mark Tven , Bakı "Altun kitab " nəşrlər evi, 2011 ISBN 978-9952-24-098-4

## Xaricdə çap olunmuş əsərlər (jurnallar)
* "Yuxuma söykənmiş adam", Təbriz,2013. "Haşimi Sudmənd Yayın Evi". ISBN 978-600-6001-47-0
* "Çağdaş seçkin Azərbaycan şiiri" , 2014. İSBN 978 9952 8176 1 4
* "Çağdaş Azərbaycan şiiri " , 2008 ,Türkiyə.
* "Kardeş kalemler" ,2012 , Ankara ,Türkiyə.
* "Жалын", 2015 , Qazaxıstan (Almatı).
* "Поэзия " литературно — художественный журнал , 2013 Moskva.
* "Türk Ədəbiyyatı" — Aylıq Fikir ve sanat Dergisi, Ocak 2018. İstanbul.
* "Zamonavıy Ozarbayjon sheriyyatı"(Çağdaş Azərbaycan poeziyası), Antologiya. 2016, Daşkənd "Extremum-press" ISBN: 978-9943-4790-6-7.
* "Yeni zaman Azərbaycan şeiri antalogiyası" (Qazaxca), I tom, 2018, Astana, "Foliant" İSBN: 978-601-302-959-7.

## İstinadlar
 

**Təltiflər**
* Azərbaycan Respublikasının istedadlı gənc yazıçılarına fərdi təqaüdlər verilməsi haqqında Azərbaycan Respublikası Prezidentinin 6 dekabr 1999-cu il tarixli sərəncamı ilə Prezident təqaüdünə layiq görülüb.

* 2018-ci ildə ümumtürk mədəniyyəti qarşısında göstərdiyi xidmətlərə görə "Mahmud Kaşqari Medalı" ilə təltif edilib.

* 2019-cu ildə "Şair olmaq zülümdü" adlı şeirlər kitabı Azərbaycan Respublikası Mədəniyyət Nazirliyinin təsis etdiyi "Qızıl Kəlmə" mükafatına layiq görülüb.

* 2019-cu ildə "Vektor" Beynəlxalq Elmlər Akademiyasının təsis etdiyi "Şahmar Əkbərzadə mükafatı"nın laureatı olub.

* Azərbaycan Respublikası Prezidentinin 20 noyabr 2019-cu il tarixli Sərəncamı ilə "TƏRƏQQİ" medalı ilə təltif edilib.

* 2018-ci ildə TÜRKSOY-un təsis etdiyi "Molla Pənah Vaqif" medalı ilə təltif edilmişdir.